ເວທີປາໄສມີຜູ້ແທນ 154 ທ່ານ ທີ່ມາຈາກບັນດາລັດຖະສະພາສະມາຊິກ IPU ແລະ ນັກຊ່ຽວຊານ, ຄະນະຜູ້ແທນສະພາແຫ່ງຊາດ ຫວຽດນາມ.
ຫົວຂໍ້ຂອງເວທີປາໄສລັດຖະສະພາ ຄຽງຂ້າງກັບ HLPF ໃນປີ 2021 ແມ່ນສານຈາກໂລກລະບາດ: ນໍາເອົາ 'ລັດຖະບານ' ກັບຄືນມາ ຈະເນັ້ນໃສ່ 'ຮູບພາບທີ່ກວ້າງໃຫຍ່'. ໃນນັ້ນມີບົດບາດຂອງລັດຖະບານໃນສະພາບການປະຈຸບັນ, ການເຄື່ອນໄຫວຂອງລັດຖະບານຕໍ່ SDGs. ຕາມນັ້ນແລ້ວ, ເວທີປາໄສ ກໍໄດ້ປຶກສາຫາລື ກ່ຽວກັບທັດສະນະອື່ນໆ ກ່ຽວກັບບົດບາດນະໂຍບາຍພາກລັດ ໃນການຄຸ້ມຄອງບໍລິຫານເສດຖະກິດ ແລະ ຕອບສະໜອງຄວາມຕ້ອງການຂອງປະຊາຊົນ.
ເຂົ້າຮ່ວມ HLPF ເປັນຄັ້ງທຳອິດ, ຄະນະກຳມະການຫຼາຍຝ່າຍ (VUFO) ໄດ້ຊອກຮູ້ວິທີການຈັດຕັ້ງ ແລະ ກົນໄກປະສານສົມທົບ ລະຫວ່າງບັນດາອົງການສະຫະປະຊາຊາດ ແລະ ບັນດາພາກສ່ວນກ່ຽວຂ້ອງ, ໃນນັ້ນມີບັນດາອົງການບໍ່ສັງກັດລັດຖະບານ, ໃນຂະບວນການສ້າງ ແລະ ຊຸກຍູ້ໂຄງການດຳເນີນງາານ 2030. ກິດຈະກຳນີ້ ຊ່ວຍໃຫ້ຄະນະກຳມະການຫຼາຍຝ່າຍໃນເບື້ອງຕົ້ນ ໄດ້ເຂົ້າເຖິງ ແລະ ເຂົ້າຮ່ວມຊ່ອງຂໍ້ມູນຂ່າວສານຂອງບັນດາອົງການບໍ່ສັງກັດລັດຖະບານ ເພື່ອເຊື່ອມຕໍ່ເຄືອຂ່າຍຄູ່ຮ່ວມມື ແລະ ສ້າງເງື່ອນໄຂເພື່ອໃຫ້ພວກເຮົາເຂົ້າຮ່ວມຢ່າງເລິກເຊິ່ງກວ່າອີກ ກັບບັນດາກົນໄກຂອງສະຫະປະຊາຊາດໃນຊຸມປີຕໍ່ໄປ.
ໃນປີ 2021, ຄະນະກຳມະການຫຼາຍຝ່າຍ ຈະສືບຕໍ່ເຂົ້າຮ່ວມຢ່າງຕັ້ງໜ້າ, ຢືນຢັນບົດບາດຫຼັກໝັ້ນຂອງຫວຽດນາມ ຢູ່ບັນດາເວທີປາໄສການຮ່ວມມືຫຼາຍຝ່າຍທີ່ສຳຄັນໃນພາກພື້ນ ແລະ ໃນໂລກ ຄື: ເວທີປາໄສປະຊາຊົນ ອາຊີ - ເອີລົບ (AEPF 13), ກອງປະຊຸມສາກົນ ຕ້ານລູກລະເບີດປະລະມານູ ແລະ ອາຍຮີໂດຣແຊນ, ກອງປະຊຸມສະພາສັນຕິພາບໂລກ (WPC), ນອກນັ້ນ, ຄະນະກຳມະການຫຼາຍຝ່າຍ ຍັງສືບຕໍ່ຜັນຂະຫຍາຍການເຂົ້າຮ່ວມບັນດາກົນໄກ ແລະ ເວທີປາໄສໃໝ່, ໂດຍສະເພາະ ແມ່ນໃນຂອບເຂດສະຫະປະຊາຊາດ ແລະ ອະນຸພາກພື້ນແມ່ນ້ຳຂອງ; ບັນດາກົນໄກໃນຂອບເຂດຂອງສະຫະປະຊາຊາດ ເຊັ່ນ: ເວທີປາໄສການເມືອງລະດັບສູງກ່ຽວກັບການພັດທະນາແບບຍືນຍົງ (HLPF 2021), ບັນດາການເຄື່ອນໄຫວຢູ່ພາຍໃນ ແລະ ນອກກອງປະຊຸມສຸດຍອດສະມັດຊາໃຫຍ່ ສະຫະປະຊາຊາດ (UNGA 76). ນອກນີ້, ຄະນະກຳມະການຫຼາຍຝ່າຍ ຍັງໄດ້ເຂົ້າຮ່ວມຢ່າງຕັ້ງໜ້າໃນຫຼາຍເວທີປາໄສ ແລະ ກົນໄກຫຼາຍຝ່າຍໃໝ່ ຄື: ກ້າວໜ້າສາກົນ (PI), ເຄືອຂ່າຍສັນຕິພາບ ແລະ ດາວທຽມ (PPN), ອົງການສັນຕິພາບສາກົນ (IPB).
ຜ່ານການເຂົ້າຮ່ວມບັນດາເວທີປາໄສດັ່ງກ່າວ, ສະຫະພັນບັນດາອົງການມິດຕະພາບ ຫວຽດນາມ ໄດ້ປະກອບສ່ວນຢ່າງຕັ້ງໜ້າເຂົ້າໃນການຊຸກຍູ້ ແລະ ປົກປັກຮັກສາຜົນປະໂຫຍດຂອງປະເທດຊາດ ແລະ ບັນດາປະເທດໃນຫຼາຍບັນຫາ ຄື: ອະທິປະໄຕທະເລ ແລະ ໝູ່ເກາະ, ຄວາມໝັ້ນຄົງແຫຼ່ງແມ່ນ້ຳຂອງ, ທາດພິດສີສົ້ມ, ປະຊາທິປະໄຕ ແລະ ສິດທິມະນຸດ, ຕ້ານການແຜ່ລາມຂອງອາວຸດນິວເຄຼຍ... ບັນດາບັນຫານີ້ ລ້ວນແຕ່ໄດ້ຮັບການຢືນຢັນ ແລະ ເນັ້ນໜັກເຖິງບັນດາການເຄື່ອນໄຫວ ຄືໃນຖະແຫຼງການສຸດທ້າຍຂອງເວທີປາໄສປະຊາຊົນຫຼາຍຝ່າຍ ເຊິ່ງຄະນະຜູ້ແທນ ຫວຽດນາມ ເຂົ້າຮ່ວມ. ພ້ອມກັນນັ້ນ, ພວກເຮົາຍັງສະແດງຄວາມຮັບຜິດຊອບ ຕໍ່ຂະບວນການຂອງປະຊາຊົນໂລກ ຜ່ານບັນດາຄຳເຫັນອັນລ້ຳຄ່າ ແລະ ການກະທຳທີ່ໄດ້ຮັບການຕີລາຄາສູງຈາກເພື່ອນມິດສາກົນ, ປະກອບສ່ວນຢ່າງຕັ້ງໜ້າເຂົ້າ ໃນບັນດາຄວາມມານະພະຍາຍາມລວມຂອງໂລກ ໃນສົງຄາມຕ້ານອາວຸດນິວເຄຼຍ, ໜູນຊ່ວຍຜູ້ປະສົບເຄາະຮ້າຍຈາກສົງຄາມ, ປົກປັກຮັກສາສະພາບແວດລ້ອມ, ຮັບປະກັນຊີວິດການເປັນຢູ່ຂອງປະຊາຊົນ ແລະ ຊ່ວຍເຫຼືອຜູ້ດ້ອຍໂອກາດໃນສັງຄົມ...
ຄຽງຂ້າງນັ້ນ, ການເຂົ້າຮ່ວມຂອງຄະນະຜູ້ແທນຫວຽດນາມ ຢູ່ບັນດາເວທີປາໄສປະຊາຊົນໄດ້ປະກອບສ່ວນຍົກສູງພາບພົດຂອງ ຫວຽດນາມ ຢູ່ພາກພື້ນ ແລະ ໃນໂລກ. ພ້ອມກັນນັ້ນ, ກໍ່ຊ່ວຍໃຫ້ພວກເຮົາເປີດກວ້າງຄູ່ຮ່ວມມື, ສ້າງເຄືອຂ່າຍຫຼາຍຊັ້ນໃນການພົວພັນລະຫວ່າງປະຊາຊົນໃນພາກພື້ນ ແລະ ສາກົນ, ເປັນພື້ນຖານໃຫ້ແກ່ການພັດທະນາການພົວພັນຮ່ວມມືປະຊາຊົນໃນອະນາຄົດ.
ຄຳຮຸ່ງ